JayJayThrowThrow/commonwealth-wiki-mix huggingface dataset:
राजस्थान विश्वविद्यालय

राजस्थान विश्वविद्यालय, राजस्थान का सबसे पुराना विश्वविद्यालय है। यह मानविकी, समाज विज्ञान, विज्ञान, वाणिज्य, एवं विधि अध्ययन आदि विषयों में उच्च स्तर की शिक्षा और शोध कार्य में संलग्न भारत के अग्रणी शिक्षण संस्थानों में से है।
इतिहास एवं परिचय

राजस्थान विश्वविद्यालयलगभग 300 एकड़ में फैला राजस्थान का सबसे पुराना विश्वविद्यालय है। इसकी स्थापना 8 जनवरी 1947 को राजपूताना विश्वविद्यालय के नाम से हुई थी, 1956 में इसे वर्तमान नाम दिया गया। डॉ॰ मोहन सिंह मेहता इसके पहले और संस्थापक उप कुलपति थे | आज यह राजस्थान में शिक्षा का सबसे बड़ा केन्द्र माना जाता है। देश-विदेश के विद्यार्थी यहाँ पढ़ने आते हैं। इसका परिसर जयपुर नगर में बापूनगर में स्थित है। इसके 6 संघटक कालेज, 11 मान्यता प्राप्त अनुसंधान केन्द्र, 37 स्नातकोत्तर विभाग हैं| 305 महाविद्यालय इससे जुड़े हैं| यह 37 विषयों में डाक्टरेट, 20 विषयों में एम.फिल, 48 विषयों में स्नातकोत्तर और 14 विषयों में स्नातक डिग्री देता है। इसे नेशनल एसेसमेंट ऐंड एक्रीडिटेशन काउंसिल (राष्ट्रीय मूल्यांकन एवं प्रत्यायन परिषद) NAAC ने A+ स्तर दिया है।
उद्देश्य

देश की जनता को शिक्षित करना।
उल्लेखनीय छात्र

* हनुमान बेनीवाल (नागौर सांसद व रालोपा सुप्रीमो )
* जगदीप धनखड़ ( उपराष्ट्रपति, भारत )
संघटक कालेज

* विश्वविद्यालय वाणिज्य महाविद्यालय
* विश्वविद्यालय महाराजा महाविद्यालय
* विश्वविद्यालय महारानी महाविद्यालय
* विश्वविद्यालय राजस्थान महाविद्यालय
* विश्वविद्यालय विधि महाविद्यालय
* विश्वविद्यालय विधि महाविद्यालय II
* विश्वविद्यालय पंचवर्षीय विधि महाविद्यालय
विभाग

# वनस्पति शास्त्र
# रसायन शास्त्र
# भौतिकी
# भूगोल
# जीव विज्ञान
# नृविज्ञान
# गणित
# भूगर्भ विज्ञान
# गृह विज्ञान
# मनोविज्ञान
# सांख्यिकी
# राजनीति विज्ञान
# समाजशास्त्र
# अर्थशास्त्र
# लोक प्रशासन।
# कन्वर्जिंग तकनीक
# भौतिकी शिक्षा केन्द्र
# दक्षिण एशिया अध्ययन केन्द्र
# समाज विज्ञान अनुसन्धान केन्द्र
# गाँधी भवन
# अंग्रेज़ी विभाग
# हिन्दी विभाग
# संस्कृत विभाग
# दर्शन विभाग
# भारतीय इतिहास तथा संस्कृति विभाग
# जनसंचार तथा पत्रकारिता
# जैन अध्ययन केन्द्र
# लेखा तथा व्यापार
# व्यवसायिक अर्थशास्त्र
# अर्थशास्त्र तथा वित्तीय प्रबंधन
# शिक्षा
# पुस्तकालय एवं सूचना विज्ञान
# शारीरिक शिक्षा
# विधि
# चित्रकला
# नितिशास्त्र
सुविधाएं

इस विश्वविद्यालय में 16 छात्रावास, एक आधुनिक खेल-परिसर (क्रीडा-संकुल), पुस्तकालय के छात्रावास भी है|
तथा तरणताल हैं|
इन्हें भी देखें

* डॉ॰ मोहन सिंह मेहता
बाहरी कड़ियाँ

* राजस्थान विश्वविद्यालय का आधिकारिक जालस्थल
सन्दर्भ

*
श्रेणी:जयपुर के शिक्षण संस्थान
श्रेणी:राजस्थान में विश्वविद्यालय और कॉलेज
कोटा विश्वविद्यालय

कोटा विश्वविद्यालय राजस्थान के कोटा जिले में स्थित एक राज्य (सार्वजनिक) विश्वविद्यालय है। यह राजस्थान राज्य विधानमंडल द्वारा अधिनियमित और राजस्थान के राज्यपाल द्वारा अनुमोदित कोटा विश्वविद्यालय अधिनियम 2003 के माध्यम से स्थापित किया गया था। श्री. एन.सी जैन, राजस्थान के राज्यपाल विश्वविद्यालय के प्रथम कुलाधिपति थे और प्रो. बी. एल. वर्मा को विश्वविद्यालय का प्रथम कुलपति नियुक्त किया गया था विश्वविद्यालय को यूजीसी द्वारा वर्ष 2003 में 2 (एफ) के तहत और वर्ष 2012 में 12 (बी) के तहत मान्यता प्राप्त है।विश्वविद्यालय में शोध कार्य के साथ - साथ स्नातक और स्नातकोत्तर पाठ्यक्रम संचालित हैं।राजस्थान के राज्यपाल श्री हरिभाव बागडे हैं तथा प्रो.भगवती प्रसाद सारस्वत सिंह विश्वविद्यालय की कुल गुरु हैं।

राजस्थान राज्य के छह जिलों - कोटा, झालावाड़, बूंदी, बारा, करौली और सवाई माधोपुर में विश्वविद्यालय से संबद्ध लगभग 175 कॉलेज और स्वायत्त विभाग हैं। विश्वविद्यालय में छह संकाय हैं - कला, विज्ञान, सामाजिक विज्ञान, वाणिज्य एवं प्रबंधन, विधि और शिक्षा।
बाहरी कड़ियाँ

*
श्रेणी:कोटा
श्रेणी:राजस्थान में विश्वविद्यालय और कॉलेज
__अनुक्रम_दिखाएँ__
हेमवती नन्दन बहुगुणा गढ़वाल विश्वविद्यालय

हेमवती नन्दन बहुगुणा गढ़वाल विश्वविद्यालय, भारत के उत्तराखण्ड राज्य का एक केंद्रीय विश्वविद्यालय है।

सन 1973 में कुमाऊं विश्वविद्यालय और गढ़वाल विश्वविद्यालय की स्थापना की गई अप्रैल 1989 में गढ़वाल विश्वविद्यालय का नाम बदलकर हेमवती नन्दन बहुगुणा गढ़वाल विश्वविद्यालय किया ग्या। 15 जनवरी 2009 को इसे केन्द्रीय विश्वविद्यालय का दर्जा भी मिला।
बाहरी कड़ियाँ

श्रेणी:पौड़ी गढ़वाल ज़िला
श्रेणी:उत्तराखण्ड के विश्वविद्यालय
सन्दर्भ
मणिपुर विश्वविद्यालय

अंगूठाकार|मणिपुर विश्वविद्यालय का प्रवेशद्वार
मणिपुर विश्वविद्यालय भारत का एक केन्द्रीय विश्‍वविद्यालय है। यह विश्वविद्यालय मणिपुर की राजधानी इम्फाल में स्थित है। इसकी स्थापना ५ जून १९८० को मणिपुर विश्वविद्यालय अधिनियम के तहत की गई। १३ अक्टूबर २००५ को इसे केन्द्रीय विश्‍वविद्यालय का दर्जा दिया गया। विश्वविद्यालय का परिसर मणिपुर के पुराने महल, ऐतिहासिक कांचीपुर में स्थित है और २८७ एकड़ के क्षेत्र में फैला है। विश्वविद्यालय से ७६ महाविद्यालय सम्बद्ध हैं।
सन्दर्भ
इन्हें भी देखें

* भारत के विश्वविद्यालय
* असम विश्वविद्यालय
* गुवाहाटी विश्वविद्यालय
* नागालैण्ड विश्वविद्यालय
* त्रिपुरा विश्वविद्यालय
बाहरी कड़ियाँ

*मणिपुर विश्वविद्यालय का जालस्थल

श्रेणी:विश्वविद्यालय आधार
श्रेणी:केन्द्रीय विश्वविद्यालय
श्रेणी:मणिपुर में विश्वविद्यालय और कॉलेज
श्रेणी:इम्फाल
चौधरी चरण सिंह विश्वविद्यालय

चौधरी चरण सिंह विश्वविद्यालय मेरठ में स्थित है। इसकी स्थापना सन १९६५ में 'मेरठ विश्वविद्यालय' नाम से हुई थी। बाद में इसका नाम बदलकर भारत के भूतपूर्व प्रधानमंत्री चौधरी चरण सिंह के नाम पर रख दिया गया।

२२२ एकड विशाल भू भाग पर फैला यह संस्थान इंटरनेट तथा वाईफाई से जुडा हुआ है। इसमें बीस यूजीसी प्रोग्राम तथा पैंतीस स्ववित्त पोषित विभाग पाठ्यक्रम हैं। पश्चिमी उत्तर प्रदेश के चार लाख छात्र और ४०० महाविद्यालय इससे जुडे हैं। इस विश्वविद्यालय में एक पृथक इंजीनियरिंग कॉलेज है, जिसमें इंजीनियरिंग की पांच शाखाओं में बीटेक किया जा सकता है।

यह विश्वविद्यालय कृषि विज्ञान, मानविकी, समाज विज्ञान, पत्रकारिता, जनसंचार और मल्टी मीडिया तकनीक, भूविज्ञान, शारीरिक शिक्षा, ललित कला, विधि विज्ञान, व्यावाहारिक विज्ञान, गृह विज्ञान, प्रबंधन अध्ययन, भौगोलिक सूचना प्रणाली, सुदूर संवेदन (रिमोट सेंसिंग,) आदि के क्षेत्र में स्ववित्त योजना के अन्तगर्त अनेक डिग्री पाठ्यक्रम संचालित करता है। इस यूनिवर्सिटी में अनेक भूतपूर्व क्रिकेटर्स और फिल्म जगत की हस्तियों ने अध्ययन किया है जिनमें प्रमुख है कुमार विश्वास मायावती केसी त्यागी कैप्टन सिटीजन
इन्हें भी देखें

* चौधरी चरण सिंह हरियाणा कृषि विश्वविद्यालय, हिसार
बाहरी कड़ियाँ

* चौधरी चरण सिंह विश्वविद्यालय का जालघर


श्रेणी:मेरठ
श्रेणी:उत्तर प्रदेश में विश्वविद्यालय और कॉलेज
श्रेणी:चौधरी चरण सिंह विश्वविद्यालय
चीन का शान्तिपूर्ण उत्थान

चीन का शान्तिपूर्ण उत्थान (सरलीकृत चीनी: 中国和平崛起; पारम्परिक चीनी: 中國和平崛起) जिसे कभी-कभी "चीन का शान्तिपूर्ण विकास" नाम से भी निर्दिष्ट किया जाता है, हू जिन्ताओ के नेतृत्व में चीन की आधिकारिक नीति थी। इस शब्द का उपयोग "चीनी खतरा सिद्धान्त" का खण्डन करने के लिए लागू किया गया था। जैसे-जैसे चीन एक बड़ी राजनैतिक, आर्थिक और सैन्य शकित के रूप में उभरता गया, वह अन्य देशों को यह विश्वास दिलाना चाहता था कि उसका उत्थान अन्य देशों की शान्ति और सुरक्षा के लिए खतरा नहीं है। चीन इस नीति को आन्तरिक रूप से चीनी समाज में सद्भाव लाकर लागू करता है और बाहरी सूप से एक शान्तिपूर्ण अन्तर्राष्ट्रीय परिवेश को बढ़ावा देकर। इस नीति का उद्देश्य चीन को एक दायित्वपूर्ण विश्व नेता के रूप में चित्रित करना, नम्र-शक्ति पर बल देना और प्रतिज्ञा दिलाना है कि चीन वैश्विक मामलों में हस्तक्षेप करने से पहले अपने आन्तरिक मुद्दों और अपने लोगों के कल्याण सुधार के लिए प्रतिबद्ध है। यह शब्द यह सुझाता है कि चीन अनावश्यक अन्तर्राष्ट्रीय विवादों में टकरावों को टालना चाहता है।
आरम्भ

चीन के शान्तिपूर्ण उत्थान की अवधारणा को बढ़ावा देने के प्रयास के पीछे के विचार नई सुरक्षा अवधारणा से आए थे, जो दशक 1990 के मध्य में चीन के प्रबुद्ध मण्डल द्वारा प्रतिपादित किए गए थे।
समीक्षा

इचानोमिस्त मागज़ीन के बोला चीन का सेना का बजट को बढाया १८ प्रतिशत को। भारत या जापान श्रद्धा नहिं चीन को, पर चीन तो बोहोत शरारत कर्ते हैं उस्का क्षेत्र मैं
टिप्पणी

श्रेणी:चीनी जनवादी गणराज्य
श्रेणी:विदेश नीति मत
पापुआ न्यू गिनी

thumb|230px|पापुआ न्यू गिनी के अधिकतर जनजाति समाज पितृवंशीय हैं

पापुआ न्यू गिनी (अंग्रेज़ी: Papua New Guinea, टोक पिसिन: Papua Niugini, हिरी मोतू: Papua Niu Gini) इंडोनेशिया के समीप प्रशांत महासागर क्षेत्र में एक स्वतंत्र राष्ट्र है जो दक्षिण पश्चिम प्रशांत महासागर क्षेत्र में द्वीपों का एक समूह है। यहाँ की राजधानी पोर्ट मोरेस्बी है। केवल 60 लाख जनसंख्या वाला देश विविधताओं के देश के रूप में भी जाना जाता है। इतनी जनसंख्या में ही यहाँ लगभग 850 भाषाएँ बोली जाती है और कई धार्मिक समुदाय यहाँ निवास करते हैं। यहाँ की जनसंख्या का सिर्फ़ 18 प्रतिशत भाग शहरी क्षेत्रों में निवास करता है।
सन्दर्भ

7. पापुआ न्यू गिनी प्रधानमंत्री जेम्स मारापे नियुक्त

श्रेणी:पापुआ न्यू गिनी
श्रेणी:न्यू गिनी
श्रेणी:देश
श्रेणी:ओशिआनिया के देश
श्रेणी:कॉमनवेल्थ के सदस्य
माइकल फ़ेल्प्स

माइकल फ़्रेड फ़ेल्प्स II (अंग्रेज़ी : Michael Fred Phelps II), (जन्म - ३० जून, १९८५ , बाल्टिमोर, मेरीलैंड में) एक अमेरीकी तैराक है और २३ ओलंपिक स्वर्ण पदक विजेता हैं (किसी भी ओलंपिक खिलाड़ी की तुलना में सबसे ज्यादा)। वर्तमान मे उनके नाम तैराकी के चार विश्व कीर्तिमान हैं।
अन्तर्राष्ट्रीय कैरियर
ओलम्पिक खेल

माइकल फ़ेलप्स के नाम किसी भी एक ओलम्पिक में सबसे अधिक स्वर्ण पदक (८) जीतने का रिकॉर्ड है। कुल मिलाकर, फे़ल्प्स ने २८ ओलंपिक पदक जीते हैं -
* २००४ ओलम्पिक खेल, एथेंस - ६ स्वर्ण और २ कांस्य
* २००८ ओलम्पिक खेल, बीजिंग - ८ स्वर्ण पदक
* २०१२ ओलम्पिक खेल, लन्दन - ४ स्वर्ण और २ रजत
* २०१६ ओलम्पिक खेल, रियो - ५ स्वर्ण और १ रजत

इस प्रकार फ़ेलप्स लगातार चार ओलंपिक खेलों (२००४-२०१६) तक सर्वाधिक पदक जीतने वाले खिलाड़ी रहे हैं, जो कि एक रिकॉर्ड है। इसके साथ ही वे ओलंपिक के लगातार चार संस्करणों तक कम से कम ४ स्वर्ण पदक जीतने वाले भी एकमात्र खिलाड़ी हैं।
कीर्तिमान

माइकल फेल्प्स ने एथेंस ओलंपिक (२००४) में ८ पदक (६ स्वर्ण & २ कांस्य) जीतने के साथ ही सोवियत जिमनास्ट, अलेक्जेंडर दित्यातिन के किसी भी एक ओलिंपिक मे आठ पदक (किसी भी प्रकार के) के रिकॉर्ड की बराबरी कर ली थी ( दित्यातिन : मॉस्को, १९८० & फे़ल्प्स : एथेंस, २००४ और बीजिंग, २००८ ) और बीजिंग ओलंपिक खेलों में ८ स्वर्ण पदक जीतने के साथ ही मार्क स्पिट्ज़ का एक ओलंपिक में सर्वाधिक स्वर्ण पदक (७) जीतने का ३६ साल पुराना रिकॉर्ड भी तोड़ दिया, जो स्पिट्ज़ ने म्यूनिख़ ओलंपिक, १९७२ में बनाया था।

ओलम्पिक खेलों में कुल पदकों की सूची में भी फेल्प्स कुल २८ पदक (२३ स्वर्ण, ३ रजत, २ कांस्य) के साथ पहले स्थान पर हैं। साथ ही ओलम्पिक्स में व्यक्तिगत स्पर्धाओं में भी सर्वाधिक १३ स्वर्ण पदक और कुल १६ पदक जीतने का कीर्तिमान भी फेल्प्स के ही नाम है।
माइकल फे़ल्प्स ने अपने तैराकी कैरियर में ३९ बार विश्व कीर्तिमान स्थापित किये और अन्तर्राष्ट्रीय स्तर पर कुल ८३ पदक जीते हैं जिनका विवरण इस प्रकार है : ६६ स्वर्ण, १४ रजत और ३ कांस्य। इसमे वो सभी प्रतियोगितायें शामिल है जिनमे उन्होंने भाग लिया - ओलंपिक खेल (२०००-२०१६), विश्व चैंपियनशिप (२००१-२०११) और अखिल प्रशांत चैम्पियनशिप (२००२-२०१४)।
पुरस्कार एवं सम्मान

माइकल फ़ेलप्स अमेरिका की वर्ष २०००, २००४, २००८, २०१२ और २०१६ की ओलम्पिक टीम के सदस्य रहे और उन्होंने कुल २८ पदक (२३ स्वर्ण) जीते। फे़ल्प्स को अपने विभिन्न अंतर्राष्ट्रीय खिताबों और विश्व कीर्तिमानों, के परिणामस्वरूप कई पुरस्कारों से सम्मानित किया गया -

* Swimming World वर्ष का सर्वश्रेष्ठ विश्व तैराक - २००३, २००४, २००६, २००७, २००८, २०१२, २०१६.
* Swimming World वर्ष का सर्वश्रेष्ठ अमेरिकी तैराक - २००१, २००२, २००३, २००४, २००६, २००७, २००८, २००९, २०१२, २०१५, २०१६.
* FINA वर्ष का सर्वश्रेष्ठ विश्व तैराक - २०१२, २०१६.
बाहरी कड़ियाँ

श्रेणी:अमेरिकी खिलाड़ी
सोलोमन द्वीपसमूह

सोलोमन द्वीप पापुआ न्यू गिनी के पूर्व में मेलानेसिया में करीब एक हजार द्वीपों वाला एक देश है। करीबन 28,400 वर्ग किलोमीटर (10,965 वर्ग मील) में फैले इस देश की राजधानी गुआडलकैनाल द्वीप पर स्थित होनिअरा है।

माना जाता है कि सोलोमन द्वीप पर हजारों साल पहले मेलोनेशियाई लोग रहा करते थे। यूनाइटेड किंगडम ने 1890 में सोलोमन द्वीप पर एक संरक्षित राज्य की स्थापना की। द्वितीय विश्व युद्ध की सबसे संघर्षपूर्ण लड़ाई 1942-45 के सोलोमन द्वीप अभियान के दौरान लड़ी गई, जिसमें गुआडलकैनाल की लड़ाई शामिल है। 1976 में लोगों ने स्वशासन और दो साल बाद आजादी हासिल की थी। सोलोमन द्वीप एक संवैधानिक राजतंत्र है, जिसकी मुखिया महारानी एलिजाबेथ द्वितीय हैं।

1998 में हुई जातीय हिंसा, सरकारी भ्रष्ट व्यवहार और अपराध ने देश और समाज की स्थिरता को कमजोर किया है। जून 2003 में ऑस्ट्रेलियाई नीत बहुराष्ट्रीय बल क्षेत्रीय सहायता मिशन सोलोमन द्वीप (RAMSI) सोलोमन द्वीप पर शांति बहाल करने, जातीय उपद्रवियों पर लगाम लगाने और नागरिक प्रशासन में सुधार के उद्देश्य से पहुंची है।

उत्तर सोलोमन द्वीप स्वतंत्र सोलोमन द्वीप और बौगैन्विल्ले प्रांत के बीच पापुआ न्यू गिनी में विभाजित हैं।
सन्दर्भ

*
श्रेणी:मॅलानिशिया
श्रेणी:देश
श्रेणी:ओशिआनिया के देश
बांसवाड़ा जिला

बांसवाड़ा ज़िला (Banswara district) भारत के राजस्थान राज्य का एक ज़िला है। ज़िले का मुख्यालय बांसवाड़ा है।
भूगोल

बासंवाडा जिला राजस्थान के दक्षिणी भाग मे गुजरात व मध्य प्रदेश की सीमा से लगता हुआ जिला है। इसे राजस्थान का चेरापूंजी भी कहा जाता है। यहाँ का मुख्य आकर्षण माही नदी है, जो मध्य प्रदेश से होती हुई माही बांध तक आती है, माही नदी बासंवाडा जिले की जीवन वाहिनी है। यहाँ पर मुख्यतः वागडी भाषा बोली जाती है, जिले के प्रमुख कस्बे कुशलगढ़, परतापुर, बागीदौरा, घाटोल, अरथुना है। जंगल बहुतायत में हैं और यहाँ पर लकड़ी, वनस्पति आदि प्रचुर मात्रा में मिलती है।
नामोत्पत्ति

बांसवाड़ा नाम के मूल स्रोत को लेकर दो धारणाएँ हैं। एक के अनुसार इस क्षेत्र में बंसिया नामक भील शासक हुआ करते थे, जिनका राज सन् 1529 तक यहाँ महारावल जगमाल सिंह का शासन आने तक रहा। दूसरी के अनुसार यहाँ बाँस के घने वन होने के कारण क्षेत्र का नाम बांसवाड़ा पड़ा।
इतिहास

ज़िले का नाम इस क्षेत्र में स्थित भूतपूर्व बांसवाड़ा रियासत थी। नवम्बर 1913 में पश्चिमी बांसवाड़ा में यहाँ गोविन्द गुरू बंजारा के नेतृत्व में ब्रिटिश राज के विरुद्ध चल रहे भील विद्रोह को ब्रिटिश सरकार ने मानगढ़ हत्याकांड में डेढ़ हज़ार लोगों को मारकर कुचला। नवम्बर 2022 में मानगढ़ में एक स्मारक स्थापित करा गया, जिसे एक राष्ट्रीय स्थापत्य घोषित करा गया।
जनसांख्यिकी

सन् 2011 की कुल जनसंख्या 17,97,485 थी, जिसमें से पुरूष 9,07,754 और स्त्रियाँ 8,89,731 थीं। शहरी जनसंख्या 1,27,621 थी और ग्रामीण जनसंख्या 16,69,864। दशकीय जनसंख्या वृद्धि दर 26.50% और जनसंख्या घनत्व 397 व्यक्ति प्रति वर्ग कि॰मी॰ था। लिंगानुपात 980 था, यानि 1000 पुरुषों के अनुपात में 980 महिलाएँ थीं। कुल साक्षरता दर 56.3% था।
अन्य जानकारी

ज़िले में 5 विधानसभा क्षेत्र और 8 उपखण्ड हैं। एस. टी. डी (STD) कोड 02962 है।
इन्हें भी देखें

* बांसवाड़ा
* राजस्थान
* राजस्थान के जिले
* त्रिपुर सुंदरी
* वागड़
बाहरी कड़ियाँ

* बांसवाड़ा पर एक वृहद सूचना से सम्पन्न जालस्थल
सन्दर्भ

श्रेणी:राजस्थान के जिले
*
करमचंद

करमचंद 80 के दशक का एक मशहूर टीवी धारावाहिक है। 1985 में तैयार किया गया ये धारावाहिक, जो कि संभवतः भारत का पहला जासूसी धारावहिक भी था, दूरदर्शन पर ऐसे समय में प्रसारित होता था जब भारतीय दर्शक सैटेलाईट चैनलों से अनजान थे। पंकज पाराशर द्वारा निर्मित इस धारावाहिक में सुनील शर्मा के लगातार हिलते डुलते कैमरे से किये छायांकन और आनंद मिलिंद के संगीत के साथ करमचंद तथा उनकी सेक्रेटरी किटी द्वारा सुलझाये जाते जुर्म के मामले। यह एक तिलिस्मी प्रस्तुतिकरण रहा और काफी लोकप्रिय भी जिसका ज़िक्र दूरदर्शन के सुनहरे दिनों के रूप में किया जाता है। धारावाहिक में करमचंद की भूमिका पंकज कपूर ने और किटी का किरदार सुश्मिता मुखर्जी ने अदा किया था। इनके साथ एक और अहम किरदार था इंस्पेक्टर खान का जिसे दीपक काज़िर ने निभाया थी।

धारावाहिक में करमचंद हमेशा गाजर चबाते दिखाये देते थे और लगभग हर किस्से के अंत पर किटी का संवाद होता था "यू आर रीयली अ जीनीयस सर!" जिसका करमचंद झिड़क कर जवाब देते थे "शट अप"।

फरवरी 2007 में सोनी टेलीविजन चैनल ने इस धारावाहिक को पुनर्जीवित करने का प्रयास किया। पाराशर द्वारा ही निर्देशित सीरीयल के इस नये अवतार में करमचंद का किरदार तो पंकज ही निभा रहे हैं पर किटी की भूमिका सुचेता खन्ना निभा रही हैं। नये धारावाहिक की पहली कड़ी 10 फ़रवरी 2007 को रात 9 बजे प्रसारित हुई।
इन्हें भी देखें

*
* जासूसी के गैजट्स से बनिए 'करमचंद'

श्रेणी:टीवी कार्यक्रम
श्रेणी:भारतीय टेलीविजन धारावाहिक
श्रेणी:दूरदर्शन धारावाहिक
पंकज कपूर

पंकज कपूर का (जन्म 29 मई 1954) मैं हुआ था। पंकज कपूर एक भारतीय अभिनेता हैं,जिन्होंने हिंदी थिएटर, टेलीविजन और फिल्मों में काम किया है। वह कई टेलीविजन धारावाहिकों और फिल्मों में दिखाई दिए हैं। वह कई पुरस्कारों के प्राप्तकर्ता हैं,जिनमें एक फिल्मफेयर पुरस्कार और तीन राष्ट्रीय फिल्म पुरस्कार शामिल हैं। उनकी अब तक की सबसे प्रशंसित फिल्म भूमिकाएं इंस्पेक्टर पी.के.राख (1989) में, एक डॉक्टर की मौत (1991) में डॉ दीपांकर रॉय और अब्बा जी,(शेक्सपियर के राजा डंकन पर आधारित) विशाल भारद्वाज के मैकबेथ के रूपांतरण में;मकबूल (2004).
अभिनय सफर

दूरदर्शन पर 80 के दशक में प्रसारित जासूसी धारावाहिक करमचंद में निभाई शीर्षक भूमिका शायद उनकी सबसे मशहूर भूमिकाओं में से हैं। उनकी अन्य सराहनीय फ़िल्मों में एक डॉक्टर की मौत (1991) तथा विशाल भारद्वाज निर्देशित "मक़बूल" (2003) शामिल हैं। आस्कर अवार्ड विजेता रिचर्ड अटेनबरो निर्देशित और 1982 में निर्मित फ़िल्म गाँधी में पंकज ने प्यारेलाल की संक्षिप्त भूमिका अदा की थी पर फ़िल्म के हिन्दी संस्करण में गाँधी का किरदार निभा रहे बेन किंग्सले की डबिंग करने का उन्हें अवसर मिला।
व्यक्तिगत जीवन

पंकज बॉलीवुड के प्रसिद्ध युवा अभिनेता शाहिद कपूर के पिता हैं जो अभिनेत्री व नृत्यांगना नीलिमा अज़ीम से उनके पहले विवाह की संतान हैं। पंकज ने दूसरा विवाह अभिनेत्री सुप्रिया पाठक से किया।
प्रमुख फिल्में

चित्र:
* [[मोहन जोशी हाज़िर हो (1984)
* एक रुका हुआ फ़ैसला (1986)
* रोजा (1992)
* छतरी चोर (द ब्लु अंब्रेला) (2005)
* सेहर (2005)
* हल्ला बोल (2007)
* धर्म (2007)
टीवी कार्यक्रमों में अभिनय

* करमचंद (1985-1988)
* नीम का पेड़ (1991)
* आफिस आफिस
नामांकन और पुरस्कार

फ़िल्मफ़ेयर पुरस्कार

* 2005 - फ़िल्मफ़ेयर सर्वश्रेष्ठ अभिनेता पुरस्कार - आलोचक - मकबूल
राष्ट्रीय फ़िल्म पुरस्कार

* 2004 - राष्ट्रीय फ़िल्म पुरस्कार - सर्वश्रेष्ठ सहायक अभिनेता पुरस्कार - मकबूल
* 1989 - राष्ट्रीय फ़िल्म पुरस्कार - सर्वश्रेष्ठ सहायक अभिनेता पुरस्कार - राख
सन्दर्भ
बाहरी कड़ियाँ

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
श्रेणी:1954 में जन्मे लोग
श्रेणी:जीवित लोग
फ़्रेड हॉयल

सर फ़्रेडेरिक हॉयल (24 जून 1915 – 20 अगस्त 2001) ब्रिटिश खगोलशास्त्री थे जिनके विचार अक्सर मुख्य वैज्ञनिक समुदाय के विपरीत होते थे। इनका काम मुख्यतः ब्रह्माण्डविज्ञान के क्षेत्र में है। इन्होंने तारों के नाभिकों में हो रही नाभिकीय प्रक्रियाओं का अध्ययन किया और पाया कि कार्बन तत्त्व बनने के लिये जिस प्रक्रिया की आवश्यकता होती है उसकी सम्भावना सांख्यिकी के अनुसार बहुत कम है। चूंकि मनुष्य और पृथ्वी पर मौजूद अन्य जीवन कार्बन पर आधारित है, हॉयल का विचार था कि ऐसा सम्भव होना इस बात को इंगित करता है कि पृथ्वी पर जीवन की मौजूदगी में किसी ऊपरी शक्ति का हाथ है। नाभिकीय प्रक्रियाओं पर इनके काम को नोबेल समिति ने अनदेखा कर दिया और 1983 का भौतिकी का नोबेल पुरस्कार इनके सहयोगी विलियम ए फोलर को दिया (सुब्रह्मण्यन् चन्द्रशेखर के साथ)। फ़्रेड हॉयल ब्रह्माण्ड के जन्म के बिग बैंग सिद्धांत में विश्वास नहीं रखते थे। इनका विचार था कि ब्रह्माण्ड एक स्थिर अवस्था में है। विशाल विस्फोट सिद्धान्त के पक्ष में अधिक प्रमाण इकट्ठा होने पर वैज्ञानिकों ने स्थिर अवस्था को लगभग त्याग दिया है। हॉयल का यह भी विश्वास था कि पृथ्वी पर जीवन धूमकेतुओं के जरिए अन्तरिक्ष से आए विषाणुओं के जरिये शुरु हुआ। वे नहीं मानते थे कि रासायनिक प्रक्रियाओं के जरिए जीवन का प्रारंभ संभव है। इन्होंने विज्ञान कथाएँ भी लिखी हैं जिनमें शामिल है द ब्लैक क्लाउड (The Black Cloud, काला बादल) और ए फ़ॉर एन्ड्रोमीडा (A for Andromeda)। द ब्लैक क्लाउड में ऐसे जीवों का वर्णन है जो तारों के बीच के गैस के बादलों में उत्पन्न होते हैं और विश्वास नहीं कर पाते हैं कि ग्रहों पर भी बुद्धिमान जीव उत्पन्न हो सकते है।
सन्दर्भ

श्रेणी:खगोलशास्त्री
श्रेणी:वैज्ञानिक
श्रेणी:1915 में जन्मे लोग
श्रेणी:२००१ में निधन
श्रेणी:इंग्लैंड के लोग
ग्रीनफील्ड, इंडियाना

ग्रीनफील्ड एक शहर है और हैनकॉक काउंटी, इंडियाना, संयुक्त राज्य अमेरिका की काउंटी सीट, और इंडियानापोलिस महानगरीय क्षेत्र का एक हिस्सा है। जनसंख्या २०१० की जनगणना में २०,६०२ थी यह केंद्र टाउनशिप में है
ग्रीनफील्ड पिट्सबर्ग, सिनसिनाटी, शिकागो और सेंट लुइस रेलमार्ग के साथ एक बंद था, जो कि पिट्सबर्ग से शिकागो और सेंट लुईस से जुड़ा था।
इतिहास

मार्च १, १८२८ को बनाया गया था, और जॉन हेनकॉक के नाम पर, स्वतंत्रता की घोषणा पर हस्ताक्षर करने वाले पहले व्यक्ति थे। ग्रीनफील्ड का शहर ११ अप्रैल, १८२८ को काउंटी सीट के रूप में चुना गया था। आयुक्तों ने घोषणा की, "हेनकोक काउंटी के न्याय की सीट को जाना और ग्रीनफील्ड के नाम और नाम से नामित किया जाएगा।" काउंटी की आबादी उस समय ४०० था
प्रारंभिक बसने वाले दो खाड़ी के किनारे बने, जो कि केंद्र टाउनशिप के माध्यम से दक्षिण में फैले हुए हैं, जिसमें ग्रीनफील्ड भी शामिल है। पहले व्यवसायों में बसने वाले लोगों के लिए मक्का और गेहूं पीसने के लिए छोटे मिट्टी के मिलों थे।
यू.एस. रूट ४०, नेशनल रोड, १८३५ के आसपास हैनकॉक काउंटी के माध्यम से बनाया गया था। यह पश्चिम की ओर जाने वाली वैगन ट्रेनों और सिनसिनाटी जाने वाले पशु द्वारा भारी यात्रा की गई थ। १८५३ में, ग्रीनफील्ड के दक्षिण किनारे पर इंडियाना सेंट्रल रेलमार्ग द्वारा पहली भाप रेल का पूरा किया गया। रेलवे पेंसिल्वेनिया रेल प्रणाली का हिस्सा बन गया और बाद में पेन-सेंट्रल १९८० के दशक में इन पटरियों को हटा दिया गया था।
इस समय के दौरान, ग्रीनफील्ड की आबादी बढ़ती रही। ग्रीनफील्ड को १८७६ में २,०२३ की आबादी वाले शहर के रूप में शामिल किया गया था। विकास की सबसे बड़ी एकल अवधि १८८७ में शुरू हुई जब क्षेत्र में प्राकृतिक गैस की खोज की गई थी। ग्रीनफील्ड २० वर्षों के लिए एक बूम शहर था, विनिर्माण संयंत्रों और अन्य उद्योगों की स्थापना के साथ।
जेम्स व्हाइटकोम्ब रिले का एक मूर्ति, जो हैनकॉक काउंटी कोर्टहाउस के सामने खड़ा है, को १९१८ में बनाया गया था। यह पूरे संयुक्त राज्य में स्कूल के बच्चों द्वारा दान के साथ खरीदा गया था। प्रत्येक वर्ष, अक्टूबर में रिले समारोह के दौरान शहर के स्कूल के बच्चों ने मूर्ति के लिए परेड को चारों ओर फूल रखने के लिए कहा था।
श्रेणी:इंडियाना के शहर
बड़ा इमामबाड़ा

200px|right|thumb|बड़ा इमामबाड़ा, लखनऊ
बड़ा इमामबाड़ा लखनऊ की एक ऐतिहासिक धरोहर है इसे भूल भुलैया भी कहते हैं इसको अवध के नवाब अशिफुद्दौला ने (1784 -94) के मध्य बनवाया गया था इसे भूल भुलैया के नाम से भी जाना जाता है।
निर्माण

इस इमामबाड़े का निर्माण आसफ़उद्दौला ने 1784 में अकाल राहत परियोजना के अन्तर्गत करवाया था। यह विशाल गुम्बदनुमा हॉल 50 मीटर लंबा और 15 मीटर ऊंचा है। अनुमानतः इसे बनाने में उस ज़माने में पाँच से दस लाख रुपए की लागत आई थी। यही नहीं, इस इमारत के पूरा होने के बाद भी नवाब इसकी साज सज्जा पर ही चार से पाँच लाख रुपए सालाना खर्च करते थे।


ईरानी निर्माण शैली की यह विशाल गुंबदनुमा इमारत देखने और महसूस करने लायक है। इसे इमाम हुसैन इब्ने अली अलैहिस्सलाम की शहादत की याद में बनाया गया है। इमारत की छत तक जाने के लिए ८४ सीढ़ियां हैं जो ऐसे रास्ते से जाती हैं जो किसी अन्जान व्यक्ति को भ्रम में डाल दें ताकि आवांछित व्यक्ति इसमें भटक जाए और बाहर न निकल सके. इसीलिए इसे भूलभुलैया कहा जाता है। इस इमारत की कल्पना और कारीगरी कमाल की है। ऐसे झरोखे बनाए गये हैं जहाँ वे मुख्य द्वारों से प्रविष्ट होने वाले हर व्यक्ति पर नज़र रखी जा सकती है जबकि झरोखे में बैठे व्यक्ति को वह नहीं देख सकता। ऊपर जाने के तंग रास्तों में ऐसी व्यवस्था की गयी है ताकि हवा और दिन का प्रकाश आता रहे. दीवारों को इस तकनीक से बनाया गया है ताकि यदि कोई फुसफुसाकर भी बात करे तो दूर तक भी वह आवाज साफ़ सुनाई पड़ती है। छत पर खड़े होकर लखनऊ का नज़ारा बेहद खूबसूरत लगता है। आप कभी लखनऊ जाएं तो इन्हें अवश्य देखिए, शानदार हैं ये।

इस इमामबाड़े में एक अस़फी मस्जिद भी है जहां गैर मुस्लिम लोगों को प्रवेश की अनुमति नहीं है। मस्जिद परिसर के आंगन में दो ऊंची मीनारें हैं।

इसमें विश्व-प्रसिद्ध भूलभुलैया बनी है, जो अनचाहे प्रवेश करने वाले को रास्ता भुला कर आने से रोकती थी। इसका निर्माण नवाब ने राज्य में पड़े दुर्भिक्ष से निबटने हेतु किया था। इसमें एक गहरा कुँआ भी है।
इन्हें भी देखें

* भूलभुलैया
* सफ़ेद बारादरी
सन्दर्भ
बाहरी कड़ियाँ

*लखनऊ के नवाबों की शान है बड़ा इमामबाड़ा


श्रेणी:उत्तर प्रदेश
श्रेणी:लखनऊ